посочения клиент на Chint Solar от КНР, да представя тримесечни отчети относно продажбите на свързания с него производител в Съюза и да даде възможност за проверка на точността на тези отчети.
 (43)
 Комисията не може да приеме тези аргументи. Първо, критиката на Комисията към Chint Solar е не за това, че дружеството не е изпратило уведомление относно придобиването, а за описаните в съображение 19 по-горе паралелни продажби.
 (44)
 Второ, Chint Solar цитира извън техния контекст отговорите на службите на Комисията, които при всички положения се считат за необвързващи. Посочените отговори нямат отношение към задължението да не бъдат сключвани компенсаторни споразумения.
 (45)
 Трето, ясно е, че продажбите на производител от Съюза не могат да бъдат предмет на ангажимента. Установените от Комисията компенсаторни споразумения обаче са възникнали поради паралелните продажби на този свързан производител от Съюза за клиент на Chint Solar или за клиенти, свързани с клиент на Chint Solar. Разликата в продуктовите спецификации е без значение от гледна точка на кръстосана компенсация. Освен това е без значение и това, дали продажбите са извършени на пазарни цени, тъй като тези цени са били по-ниски от МВЦ.
 (46)
 Комисията анализира също така поетите от Chint Solar допълнителни задължения и стигна до заключението, че те се отнасят само за риска от компенсаторни споразумения по отношение на един конкретен клиент. Освен това те представляват допълнителна тежест за контрола във връзка с изпълнението на ангажимента, а именно — повече проверки на допълнителните тримесечни отчети.
 Поради това Комисията потвърждава своето становище, че Chint Solar не е спазило задължението си по ангажимента да не сключва компенсаторни споразумения.
 Продажби за ПОО клиенти
 (47)
 Chint Solar заяви също така, че не е продавало модули за местоназначения извън Съюза за посочените в съображение 20 по-горе ПОО клиенти. Освен това Chint Solar отново изтъкна, че е предоставило на Комисията цялата информация относно конкретното ПОО договорно споразумение.
 (48)
 Chint Solar поясни също така, че в един случай погрешно и при особени обстоятелства е извършило доставка за членове на другата посочена в съображение 20 по-горе група ПОО клиенти във и извън Съюза. Chint Solar освен това предложи да поеме задължението в бъдеще да няма подобни случаи.
 (49)
 Комисията отхвърля тези аргументи. На първо място Комисията смята, че съществуването на такъв модел на търговия води до риск от заобикаляне на мерките под формата на кръстосано компенсиране на МВЦ. Фактът, че не са извършени продажби, не намалява установения риск от кръстосано компенсиране. Освен това Chint Solar не предостави никакви подробности относно начина, по който ще гарантира, че в бъдеще няма да има такива случайни продажби.
 Недискриминационно третиране и промени на пазара на соларни изделия в Съюза
 (50)
 Chint Solar заяви също така, че трябва да му се предоставят своевременни инструкции и равни възможности за внасяне на корекции по време на изпълнението на ангажимента. Според информацията, с която дружеството разполага, Комисията е установявала пропуски по отношение на отчитането и други случаи на неспазване от страна на други участващи в ангажимента дружества, които не са довели до оттегляне на приемането на ангажимента.
 (51)
 Комисията отхвърля този аргумент, тъй